พอดีวันนี้คืนวันศุกร์ นัดเจอเพื่อน เพื่อสังสรรค์​แต่กว่าจะรวมตัวกันได้ก็เกือบจะ 3 ทุ่มแล้ว ทำให้ต้องหาร้านที่ปิดดึกหน่อย จึงมีคนเสนอว่า Nagiya ที่ K-Village ปิดดึก เช็กกับ Wongnai app เห็นปิดเที่ยงคืน ก็เลยจัดไปครับ

วันที่ที่สั่งไปครับ
- Nabe หมู (เหมือนชาบูนี่แล): ให้ 3.5/5 กินได้เพลินๆ ซุปร้อนๆ หอมๆ เข้มข้นดี
- Tempura กุ้ง: ให้ 4/5 มาตรฐานดี กรอบ หอม อร่อย
- Takoyaki: ให้ 4/5 เช่นกัน มาใหม่ๆ กรอบนอก นุ่มใน หอมอร่อย
- หมึกย่าง (ห่อฟลอย): ให้ 3.5/5 คือ กินได้ครับ แต่ความชอบส่วนตัวไม่ค่อยชอบกินหมึกเท่าไรเลยเฉยๆกับจานนี้

อื่นๆ

- บรรยากาศ: ให้ 3.5/5 บรรยากาศเป็นแนวร้านญี่ปุ่นนั่งดื่มหลังเลิกงาน แอร์บางจังหวะไม่ค่อยเย็นเท่าไร
- ความสะอาด: ให้ 4/5 ใช้ได้ครับ
- บริการ: ให้ 4/5 ครับ เร็วและสุภาพดี
- ราคา: มื้อนี้คนละประมาณ 500 บาทครับ ก็ถือว่าไม่เกินคาดไว้ อิ่มพอดีๆ (จริงๆมีสั่งมากกว่าที่เขียนอีกนิดหน่อย พอดีลืมถ่ายรูปมา)

สรุปว่าให้ 4 ดาวสำหรับ Nagiya ร้านกินดื่ม นั่งสบาย หลังเลิกงาน เหมาะกับวันที่อยากนั่งคุยไปกินไปเรื่อยๆจนถึงเที่ยงคืนครับ